Mente

Le mente [mèn-te] es le insimul del facultates intellectual que permitte al humano cognoscer le realitate, de pensar e de judicar. Sovente illo se contrapone a "corpore".

"Le mente es un activitate consciente de se mesme e non un pur passivitate. Illo es le centro del fortias spiritual ponite in le quadro del Ego. Como centro de fortia, illo es in relation con tote le fortias del universo material e spiritual, e, durante que illo es sensibile, illo es influentiate per iste fortias. Como activitate spiritual, illo cape le impressiones derivate de ille fortias, los organisa in le developpamento organic de se ipse, los converte in cognoscentia consciente e usa iste productos como medios pro transformar altere fortias in correspondente activitates, producente assi nove resultatos. Semper superior al natura e a tote lo que lo circumfere, illo, totevia, "se nutri" del natura, e illo transforma le impressiones de cosas material in factos spiritual coherente con su essentia. In relation al mundo natural e, apparentemente, originate de isto, le mente human se eleva super iste mundo, que governa con le mysteriose poter del libertate" (Brooks).

Multe psychologos subdivide le activitates del mente in tres grande classes:
 Le pensar
 Le voler
 Le sentir (cf. sentimento). 

 Vide etiam 
 Psychologia
 Pensamento
 Intellecto

Categoria:Psychologia
Categoria:Philosophia